
3.
Par Ogresgala pamatskolas dalību Publisko un privāto partnerattiecību biedrības 
“Zied zeme” projektu konkursā
Ogresgala pamatskola 2026. gada 30. oktobrī ir iniciējusi projekta ideju un iespēju piedalīties Publisko un privāto partnerattiecību biedrības “Zied zeme” izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19), aktivitātes “Vietas potenciāla attīstošas iniciatīvas, pievilcīgas un kvalitatīvas dzīves videi” - “Atbalsts kopienu stiprināšanai”, ar mērķi nodrošināt izglītības iestādes darbības nepārtrauktību - elektrību, ūdensapgādi un siltumapgādi - elektroapgādes pārtraukuma gadījumā.

Ogresgala pamatskolā mācās 149 izglītojamie. 2026. gada 25. septembrī izglītības iestādē norisinājās Valsts ugunsdzēsības un glābšanas dienesta mācības, kurās tika simulēta izspēle dažādām krīzes situācijām. Viens no uzdevumiem bija mācību ievada aprakstā noteiktais uzdevums – “Objektā ir pārtraukta elektroapgāde”. Savukārt izglītojamo vecāki 2026. gada 29. oktobra skolas padomes sēdē ir pauduši viedokli, ka skolai būtu nepieciešami alternatīvi risinājumi izglītības iestādes darbības nepārtrauktības nodrošināšanai. Ogres novada pašvaldība ir paudusi, ka izglītības iestādei būs jānodrošina arī iespējama bēgļu uzņemšana no citiem Latvijas novadiem, ja būs tāda nepieciešamība, un arī šādā situācijā alternatīvs elektroapgādes risinājums nodrošinātu cilvēka pamatvajadzības. Projekta ietvaros plānots iegādāties ģeneratoru (17 666,00 EUR (ar PVN)) un veikt instalācijas un elektropieslēgumu (3 630,00 EUR (ar PVN)).
Pamatojoties uz Pašvaldību likuma 5. pantu un Ministru kabineta 2023. gada 10. oktobra noteikumu Nr. 580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" 23. punktu,
balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Atbalstīt Ogresgala pamatskolas dalību Publisko un privāto partnerattiecību biedrības “Zied zeme”, reģistrācijas Nr. 40008092249, izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19), aktivitātes "Vietas potenciāla attīstošas iniciatīvas, pievilcīgas un kvalitatīvas dzīves videi" - “Atbalsts kopienu stiprināšanai”, ar projektu “Ģeneratora iegāde Ogresgala pamatskolai”, kura mērķis ir iegādāties ģeneratoru, nodrošinot izglītības iestādes darbības nepārtrauktību - elektrību, ūdensapgādi un siltumapgādi - elektroapgādes pārtraukuma gadījumā Ogresgala pamatskolā  (turpmāk – Projekts).
2. Uzdot Ogresgala pamatskolai, nepieciešamības gadījumā konsultējoties ar Ogres novada pašvaldības Centrālās administrācijas Attīstības un plānošanas nodaļu, līdz 2026. gada 3. novembrim sagatavot un iesniegt Lauku atbalsta dienesta Elektroniskās pieteikšanās sistēmā Projektu .

3. Projekta apstiprināšanas gadījumā Ogres novada pašvaldībai paredzēt Ogresgala pamatskolas budžetā Projekta priekšfinansējumu 21 296,00 EUR (divdesmit viens tūkstotis divi simti deviņdesmit seši euro) apmērā un līdzfinansējumu 4 000,00 EUR (četri tūkstoši euro) apmērā no Ogres novada pašvaldības 2027. gada budžeta un neattiecināmās izmaksas 1 296,00 EUR (viens tūkstotis divi simti deviņdesmit seši euro).
4. Kontroli par lēmuma izpildi uzdot Ogres novada pašvaldības izpilddirektoram.
 (Sēdes vadītāja

domes priekšsēdētāja A. Kraujas paraksts)
